Lopende ‘water’ op Mars gevindDie sogenaamde “recurring slope lineae”. Foto: Nasa Beelde wat van Mars geneem is wys donker, vingeragtige merke wat tipies minder as vyf meter breed is en op hange verskyn tydens warm seisoene, verleng en dan vervaag in koeler seisoene op die Rooi Planeet. Dié vloeipatrone, wat bekend staan as “recurring slope lineae” (RSL), word vermoedelik gevorm deur die aktiwiteit van mineraalbronne, maar direkte bewyse hiervan ontbreek. Navorsers het egter nou met behulp van Nasa se Mars Reconnaissance Orbiter (MRO) tekens gevind van gehidreerde minerale op hellings waar die geheimsinnige strepe op Mars gesien kan word. “Ons ontdekkingsreis op Mars is ‘om die water te volg,’ in ons soektog na lewe in die heelal en nou het ons oortuigende wetenskaplike bewyse wat bekragtig wat ons lank vermoed het,” het John Grunsfeld, mede-administrateur van Nasa se wetenskapprogram, gesê. “Dit is ‘n belangrike verwikkeling aangesien dit lyk asof dit bevestig water, of eerder silt, vloei vandag op die oppervlak van Mars.”